b'\n_START_ARTICLE_\n\xc3\x85s kloster\n_START_PARAGRAPH_\n\xc3\x85s kloster, ogs\xc3\xa5 kalt Asylum, l\xc3\xa5 ved Viskans utl\xc3\xb8p i Kattegat, ca. 14 km nord for Varberg i det tidligere danske Halland.\n_START_SECTION_\nHistorie\n_START_PARAGRAPH_\n\xc3\x85s kloster var et munkekloster under cistercienserordenen, stiftet i 1192 og anlagt i 1194 ved flytting fra det i 1161 grunnlagte Sor\xc3\xb8 kloster._NEWLINE_If\xc3\xb8lge kong Valdemars jordebok ga Valdemar II kongsg\xc3\xa5rden \xc3\x85s til klosteret. Hvor denne g\xc3\xa5rd presist l\xc3\xa5, er i dag usikkert. Klosteret eide omkring 250 g\xc3\xa5rder p\xc3\xa5 egnen._NEWLINE_Institusjonen n\xc3\xb8t stor anseelse, s\xc3\xa5ledes er et par av kong Magnus Erikssons og dronning Blankas tidlig d\xc3\xb8de barn begravet her._NEWLINE_Klosteret ble stengt p\xc3\xa5 1500-tallet, og kirken og bygningene ble siden \xc3\xb8delagt under Grevens Feide i 1535, slik at kun noen jordhauger og dammer sto igjen. Etter reformasjonen ble det inndratt til kronen, og ble heretter til \xc3\x85skloster kongsg\xc3\xa5rd. Ruinene etter klosteret er nylig blitt gjenoppdaget.'